JioPhone Next to be available during Diwali for ₹1999 with EMI options | ଜିଓଫୋନ୍ ନେକ୍ସ୍ଟରେ ସବୁଠାରୁ ଭଲ ରହିଛି କ୍ୟାମେରା ଓ ବ୍ୟାଟେରୀ କ୍ଷମତା । ୧୩ ମେଗାପିକ୍ସେଲ୍ ପଛ କ୍ୟାମେରା ଓ ୮ ମେଗାପିକ୍ସେଲ୍ ଆଗ ସେଲ୍ଫି କ୍ୟାମେରା ସାଙ୍ଗକୁ ନାଇଟ୍ ମୋଡ଼, ପୋଟ୍ରେଟ୍ ମୋଡ଼ ତଥା HDR ମୋଡ଼ ଫିଚର୍ ଏଥିରେ ଅଛି ।
ଜିଓଫୋନ୍ ନେକ୍ସ୍ଟକୁ Jio ଓ ଗୁଗଲ୍ (Jio-Google) ମିଶି ବିକଶିତ କରିଛନ୍ତି ।
Share this:
ମୁମ୍ବାଇଃ ଭାରତୀୟ ବ୍ୟବହାରକାରୀମାନଙ୍କ ପାଇଁ ରିଲାଏନ୍ସ ଜିଓ (Reliance Jio) ସ୍ୱତନ୍ତ୍ର ଭାବେ ତିଆରି କରିଥିବା ସ୍ମାର୍ଟଫୋନ୍ ଜିଓଫୋନ୍ ନେକ୍ସ୍ଟ (JioPhone Next) ଦୀପାବଳୀରୁ ଷ୍ଟୋରଗୁଡି଼କରେ ମିଳିବ । ଜିଓଫୋନ୍ ନେକ୍ସ୍ଟକୁ Jio ଓ ଗୁଗଲ୍ (Jio-Google) ମିଶି ବିକଶିତ କରିଛନ୍ତି । ଏହି ସ୍ମାର୍ଟଫୋନର ପ୍ରାରମ୍ଭିକ ମୂଲ୍ୟ ମାତ୍ର ୧,୯୯୯ ଟଙ୍କା ରହିଛି । ବାକି ଟଙ୍କା ଗ୍ରାହକମାନେ ୧୮ କିମ୍ବା ୨୪ ମାସର ସହଜ କିସ୍ତିରେ (EMI option) ଦେଇପାରିବେ । ଏହାକୁ ଦୁନିଆର ସବୁଠାରୁ ଶସ୍ତା ସ୍ମାର୍ଟଫୋନ୍ (Most Affordable Smartphone) ବୋଲି କୁହାଯାଉଛି ।
ସ୍ମାର୍ଟଫୋନ୍ କ୍ୟୋଟେଗୋରୀରେ ପ୍ରଥମ ଥର ପାଇଁ ଏହି ସ୍ୱତନ୍ତ୍ର ଆର୍ଥିକ ବିକଳ୍ପ (Financing Option) ପ୍ରଦାନ କରାଯାଉଛି । ଏହା ଦ୍ୱାରା JioPhone Next ଅଧିକରୁ ଅଧିକ ଗ୍ରାହକଙ୍କୁ ମିଳିପାରିବ । JioPhone Next ରିଲାଏନ୍ସ ରିଟେଲର ଦେଶ ସାରା ଥିବା ଜିଓ ମାର୍ଟ୍ (JioMart) ଡିଜିଟାଲ୍ ରିଟେଲ୍ ଷ୍ଟୋର୍ରେ ମିଳିବ ।
ଏହି ଫୋନ୍ କିଣିବା ପାଇଁ ଆପଣଙ୍କୁ ମାତ୍ର ୧,୯୯୯ ଟଙ୍କା ଦେବାକୁ ପଡ଼ିବ ଓ ବାକି ଟଙ୍କା ୧୮ ମାସ ବା ୨୪ ମାସର କିସ୍ତିରେ ଆପଣ ଦେଇପାରିବେ । କିସ୍ତିରେ କିଣିବାକୁ ହେଲେ ଆପଣଙ୍କୁ ୫୦୧ ଟଙ୍କା ପ୍ରସେସିଂ ଫି ଭାବେ ଦେବାକୁ ପଡି଼ବ । ଯଦି ଆପଣ ଏହାକୁ ଫାଇନାନ୍ସ ବିନା କିମ୍ବା କିସ୍ତି ବିନା କିଣିବାକୁ ଚାହାଁନ୍ତି, ତେବେ ଆପଣ ୬,୪୯୯ ଟଙ୍କା ଦେଇ ଏହାକୁ କିଣି ପାରିବେ ।
ଯଦି ଆପଣ ଫାଇନାନ୍ସ କରାନ୍ତି ଓ ୨୪ଟି ମାସିକ କିସ୍ତିରେ ଫୋନର ଦାମ୍ ଦେବାକୁ ଚାହାଁନ୍ତି, ତେବେ ଆପଣଙ୍କ ସାମ୍ନାରେ ଚାରୋଟି ବିକଳ୍ପ ରହିବ । ଆପଣ ମାସକୁ ୩୦୦ ଟଙ୍କା, ମାସକୁ ୪୫୦ ଟଙ୍କା, ୫୦୦ ଟଙ୍କା କିମ୍ବା ମାସକୁ ୫୫୦ ଟଙ୍କା ଲେଖାଏଁ ଦେଇ ସୁଝିପାରିବେ । ଏହି ଯୋଜନାଗୁଡି଼କରେ ଆପଣଙ୍କୁ ଭିନ୍ନ ଭିନ୍ନ ସୁବିଧା ବି ଦିଆଯିବ । ଉଦାହରଣ ସ୍ୱରୂପ, ୩୦୦ ଟଙ୍କାରେ ଆପଣ ପ୍ରତି ମାସ ୫ ଜିବି ଇଣ୍ଟରନେଟ୍ ଓ ୧୦୦ ମିନିଟ୍ ଟକ୍ଟାଇମ୍ ବି ପାଇବେ । ୪୫୦ ଟଙ୍କାରେ ଆପଣ ପ୍ରତି ଦିନ ୧.୫ ଜିବି ଓ ପ୍ରତି ମାସରେ ଅସୀମିତ ଭଏସ୍ କଲ୍ ପାଇପାରିବେ । ଯଦି ଆପଣ ମାସକୁ ୫୦୦ ଟଙ୍କାର XL ପ୍ଲାନ୍ ନିଅନ୍ତି, ତେବେ ଆପଣ ପ୍ରତି ଦିନ ୨ GB ଡାଟା ଓ ଅସୀମିତ ଭଏସ୍ କଲିଂ ପାଇବେ । 550 ଟଙ୍କା ମୂଲ୍ୟର XXL ଯୋଜନାରେ ଆପଣ ପ୍ରତି ଦିନ ୨.୫ ଜିବି ଡାଟା ଓ ଅସୀମିତ ଭଏସ୍ କଲିଂ ପାଇପାରିବେ ।
ଜିଓଫୋନ୍ ନେକ୍ସ୍ଟକୁ ଆପଣ ୧୮ ମାସ ବା ୨୪ ମାସର କିସ୍ତିରେ କିଣିପାରିବେ ।
ଯଦି ଆପଣ ୧,୯୯୯ ଟଙ୍କା ପରେ କିସ୍ତି ଭାବରେ ୧୮ ମାସ ବାଛନ୍ତି, ତେବେ ଏଥିରେ ବି ଆପଣ ୩୫୦, ୫୦୦, ୫୫୦ ଓ ୬୦୦ ଟଙ୍କାର ଚାରୋଟି ବିକଳ୍ପ ପାଇବେ । ସବୁ ଚାରୋଟି ବିକଳ୍ପରେ ଭିନ୍ନ ଭିନ୍ନ ସୁବିଧା ମିଳିବ । ଯଦି ଆପଣ ୩୫୦ ଟଙ୍କାର ବିକଳ୍ପ ନିଅନ୍ତି, ତେବେ ଆପଣଙ୍କୁ ପ୍ରତି ମାସରେ ୫ ଜିବି ଇଣ୍ଟରନେଟ୍ ଓ ୧୦୦ ମିନିଟ୍ ଭଏସ୍ କଲିଂ ମିଳିବ । ୫୦୦ ଟଙ୍କାରେ ଆପଣ ପ୍ରତି ଦିନ ୧.୫ ଜିବି ଡାଟା ଓ ପ୍ରତି ମାସରେ ଅସୀମିତ ଭଏସ୍ କଲ୍ ପାଇପାରିବେ । ଯଦି ଆପଣ ମାସକୁ ୫୫୦ ଟଙ୍କାର XL ଯୋଜନା ନିଅନ୍ତି, ତେବେ ଆପଣ ପ୍ରତି ଦିନ ୨ GB ଡାଟା ଓ ଅସୀମିତ ଭଏସ୍ କଲିଂ ପାଇବେ । ୬୦୦ ଟଙ୍କା ମୂଲ୍ୟର XXL ଯୋଜନାରେ ଆପଣ ପ୍ରତି ଦିନ ୨.୫ GB ଡାଟା ଓ ଅସୀମିତ ଭଏସ୍ କଲିଂ ପାଇପାରିବେ ।
ଏହି ସ୍ମାର୍ଟଫୋନରେ ୧୩ ମେଗାପିକ୍ସେଲର ପଛ କ୍ୟାମେରା ଓ ୮ ମେଗାପିକ୍ସେଲର ଆଗ କ୍ୟାମେରା ଅଛି । ଏହାର ସ୍କ୍ରିନ୍ ସାଇଜ୍ ହେଉଛି ୫.୪୫ ଇଞ୍ଚ + ମଲ୍ଟିଟୁଚ୍ । ଏହାର ରିଜୋଲ୍ୟୁସନ୍ ହେଉଛି HD + (୭୨୦ × ୧,୪୪୦) ଓ ଏଥିରେ କର୍ନିଙ୍ଗ ଗରିଲା ଗ୍ଲାସ୍ ୩ ସହିତ ଆଣ୍ଟି-ଫିଙ୍ଗରପ୍ରିଣ୍ଟ୍ କୋଟିଂ ଅଛି ।
ଏହି ସ୍ମାର୍ଟଫୋନରେ କ୍ୱାଲକମ୍ ସ୍ନାପଡ୍ରାଗନ୍ QM-215, କ୍ୱାଡ୍ କୋର୍ 1.3 Ghz ପ୍ରୋସେସର୍ ରହିଛି । ଫୋନରେ ୨ GB RAM ଓ ୩୨ GB ଇନବିଲ୍ଟ ମେମୋରୀ ଅଛି, ଯାହା କାର୍ଡ ଦ୍ୱାରା ୫୧୨ GB ପର୍ଯ୍ୟନ୍ତ ବିସ୍ତାରିତ ହୋଇପାରିବ । ଏହାର ବ୍ୟାଟେରୀ ହେଉଛି 3500mAH । ଏଥିରେ ଆପଣ ଦୁଇଟି ନାନୋ ସିମ୍ ବ୍ୟବହାର କରିପାରିବେ । କନେକ୍ଟିଭିଟି ପାଇଁ ୱାଇଫାଇ, v4.1 ବ୍ଲୁଟୁଥ୍, ମାଇକ୍ରୋ USB ଓ 3.5 ମିମି ଷ୍ଟାଣ୍ଡାର୍ଡ ଅଡିଓ ଜ୍ୟାକ୍ ଦିଆଯାଇଛି ।
(ଡିସକ୍ଲେମର୍ଃ News18 Odia Digital ରିଲାଏନ୍ସ ଇଣ୍ଡଷ୍ଟ୍ରିଜର କମ୍ପାନୀ ନେଟୱାର୍କ18 ମିଡ଼ିଆ ଆଣ୍ଡ ଇନଭେଷ୍ଟମେଣ୍ଟ ଲିମିଟେଡ଼ର ଏକ ଅଂଶ । ନେଟୱାର୍କ 18 ମିଡିଆ ଆଣ୍ଡ ଇନଭେଷ୍ଟମେଣ୍ଟ ଲିମିଟେଡର ମାଲିକ ରିଲାଏନ୍ସ ଇଣ୍ଡଷ୍ଟ୍ରିଜ୍ ।)
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
